En konfirmation behøver ikke være dyr på tøjbudgettet. Det mener sognepræst i Østbirk Lone Buhl Pedersen.

Hun er begyndt at indsamle brugte kjoler og jakker, som hendes konfirmander kan få gratis.

- Det er ikke alle, der har lige mange penge. Konfirmationen skal ikke nødvendigvis være en forbrugsfest. Det skal være sådan, at alle kan være med, siger hun.

Læs også : Fattige presses af den dyre konfirmation

Lone Buhl Pedersen samler selv tøjet ind, og hun opfordrer alle til at komme med deres brugte kjoler, skjorter og jakker:

- Jeg skal nok sørge for at det bliver rent og pænt, stryge det og hænge det fint op, siger sognepræsten.

Opslaget om sognepræsten på P4 Østjyllands Facebook-side har fået over 1.500 likes, og mange brugere har kommenteret det.